b'\n_START_ARTICLE_\nSu\xc5\xbeenjstvo\n_START_PARAGRAPH_\nSu\xc5\xbeenjstvo\xc2\xa0je pravni in ekonomski dru\xc5\xbebeni sistem, po katerem so ljudje obravnavani kot lastnina oziroma stvar.\xc2\xa0\xc4\x8cetudi se zakoni in sistemi razli\xc4\x8dni, je v smislu lastninske pravice su\xc5\xbeenj predmet pravnih poslov razpolaganja s premo\xc5\xbeenjem. Su\xc5\xbenji so bili lahko od odvzema njihove svobode ob nakupu, zasegu ali rojstvu v razpolagi svojega gospodarja, lastnika, odvzeta pa jim je bila pravica do odklanjanja dela, pravica do popla\xc4\x8dila za opravljeno delo in pravica do tega, da zapustijo gospodarja._NEWLINE_Su\xc5\xbeenjstvo v smislu pravno upravi\xc4\x8denega razpolaganja z drugo osebo ni ve\xc4\x8d dovoljeno. Opis su\xc5\xbenja je tako ostal le za osebo, ki je prisiljena delati pri nekomu brez dovoljenja razhoda z delodajalcem. Tak\xc5\xa1na razmerja so ostala denimo pri delovni sili, ki je ilegalno priseljena in tako za\xc5\xa1\xc4\x8ditena pred oblastjo le s prisilnim delom, opisujemo jih tudi z izrazom trgovina z ljudmi._NEWLINE_Su\xc5\xbeenjstvo obstaja \xc5\xbee zelo dolgo in v mnogih kulturah.\xc2\xa0Zdaj je v vseh priznanih dr\xc5\xbeavah prepovedano,\xc2\xa0zadnja dr\xc5\xbeava, ki je kriminalizirala su\xc5\xbeenjstvo, je bila Mavretanija leta 2007. A mnoge stare tradicije vzrokov su\xc5\xbeenjstva ostajajo \xc5\xa1e vedno relevantne: otro\xc5\xa1ki vojaki, su\xc5\xbeenjstvo zaradi dolgov, gospodinjski su\xc5\xbenji/slu\xc5\xbekinje, tla\xc4\x8dani, posvojitve s prisilnim delom, prisilna oz. odpla\xc4\x8dna poroka itd. so tradicionalnemu su\xc5\xbeenjstvu podobne oblike dru\xc5\xbebenih razmerij, ki so raz\xc5\xa1irjene po vsem svetu \xc5\xa1e danes.\xc2\xa0Tako po raznih ocenah na svetu \xc5\xa1e vedno \xc5\xbeivi 20\xe2\x80\x9336 milijonov ljudi v novodobnih oblikah su\xc5\xbeenjstva.\n_START_SECTION_\nTerminologija\n_START_PARAGRAPH_\nBeseda su\xc5\xbeenj izhaja iz ju\xc5\xbenoslovanske besede *s\xc7\xab\xcc\x81\xc5\xbe\xd1\x8cn\'\xd1\x8c \'zvezan skupaj\' (o\xc5\xbee \'vrv\'), ki v prenesenem pomenu ozna\xc4\x8duje ujetnika. Latinski izraz servus je le redko uporabljen, a se je ohranil recimo kot obi\xc4\x8dajen pozdrav na \xc5\xa0tajerskem in velja pa tudi skorajda na celotnem podro\xc4\x8dju Avstroogrske monarhije, pa tudi deloma na podro\xc4\x8dju Bavarske Nem\xc4\x8dije. Italijanski jezik pozna podoben pozdrav "Ciao", ki je bolj zna\xc4\x8dilen za Primorsko, Ljubljano in Dolenjsko in velja za tipi\xc4\x8den italijanski pozdrav - Tvoj sluga, v pogovoru ti bom naklonjen, uslu\xc5\xbeen. Pozdrav naj bi pomenil izraz spo\xc5\xa1tovanja, a hkrati opomin._NEWLINE_Slave, angle\xc5\xa1ki izraz, izhaja iz sclavus, gr\xc5\xa1ko\xc2\xa0\xcf\x83\xce\xba\xce\xbb\xce\xac\xce\xb2\xce\xbf\xcf\x82, kar je generi\xc4\x8dni izraz za Slovana. V srednjem veku je bil zase\xc5\xbeen Slovan najobi\xc4\x8dajnej\xc5\xa1i talec, vojni ujetnik, saj so bili Slovani zadnje priseljeno ljudstvo po razpadu Zahodnega rimskega cesarstva.\xc2\xa0Obstaja tudi teorija, da beseda izhaja iz druge gr\xc5\xa1ke besede\xc2\xa0skyle\xc3\xbao \'osiroma\xc5\xa1iti pobitega sovra\xc5\xbenika\'._NEWLINE_Definicija su\xc5\xbeenjstva je te\xc5\xbeavna tudi zaradi pojava fevdalizma, kjer je bila pravica delavca prav tako znatno omejena s pravicami fevdalnega gospodarja, ki je razpolagal z zemljo in ljudmi, ki so to zemljo obdelovali. Izrazi, kakr\xc5\xa1na sta kolon in tla\xc4\x8dan, se v marsi\xc4\x8dem prekrivajo s su\xc5\xbeenjstvom. Klju\xc4\x8dna razlika med fevdalizmom in su\xc5\xbeenjstvom je predvsem verska, saj je po srednjeve\xc5\xa1ki ureditvi imel vsak \xc4\x8dlovek enak dostop do boga. Na tem pojasnilu temelji trditev, da so \xc4\x8dlovekove pravice nastale v srednjem veku.\n_START_SECTION_\nSu\xc5\xbeenj za odpla\xc4\x8dilo dolga\n_START_PARAGRAPH_\nZaveza su\xc5\xbeenjstvu za odpla\xc4\x8dilo dolgov se izvede, ko oseba preda svoje osebo drugemu v razpolago za potrebo odpla\xc4\x8dila dolga.\xc2\xa0Ureditev je poznana \xc5\xbee v antiki, dolo\xc4\x8di pa se lahko tako dol\xc5\xbeina su\xc5\xbeenjskega razmerja kot tudi oseba, ki ni dol\xc5\xbenik, ki opla\xc4\x8duje dolg namesto dol\xc5\xbenika. (Podobno je veljalo za indijanske skupnosti v Srednji Ameriki, pri \xc4\x8demer so bili otroci su\xc5\xbenjev osebno svobodni.) V rodbinskih skupnostih to lahko po\xc4\x8dnejo otroci, delno tudi kot talci.\xc2\xa0Tudi sedaj je to ena najbolj raz\xc5\xa1irjenih oblik su\xc5\xbenjelastni\xc5\xa1kih razmerij na svetu,\xc2\xa0najve\xc4\x8d pa se tak\xc5\xa1ne prakse uporabljajo v Ju\xc5\xbeni Aziji.\n_START_SECTION_\nPrisilno delo\n_START_PARAGRAPH_\nPrisilno delo je delo posameznika pod gro\xc5\xbenjo kazni ali sile z jasno omejitvijo svobode su\xc5\xbenja.\xc2\xa0Tihotapljenje \xc5\xbeensk in otrok za potrebe prostitucije je najhitreje rasto\xc4\x8da oblika prisilnega dela,\xc2\xa0najve\xc4\x8d tovrstnega spolnega zlorabljanja otrok je zaznano na\xc2\xa0Tajskem, v Kambod\xc5\xbei, Indiji, Braziliji in\xc2\xa0Mehiki.._NEWLINE_Prisilno delo je izraz, ki se uporablja tudi za potrebe opisovanja voja\xc5\xa1kega nabora, kazenskega dela in tla\xc4\x8danstva.\n_START_SECTION_\nVsiljena zakonska zveza\n_START_PARAGRAPH_\nTudi vsiljeno zakonsko zvezo lahko obravnavamo kot obliko su\xc5\xbeenjstva. Ob doti in pla\xc4\x8dilu za \xc5\xbeeno se lahko \xc5\xa1teje, da lahko mo\xc5\xbe po sklenitvi zakonske zveze izpostavlja \xc5\xbeeno nasilju, gro\xc5\xbenjam, ustrahovanju, ona pa mu je dol\xc5\xbena biti dostopna za spolnost in izvajati gospodinjska opravila. Tak\xc5\xa1no pla\xc4\x8dilo pomeni tudi odpoved skrbi, lahko pomeni kupovanje poroke.\xc2\xa0Poleg tega ni neobi\xc4\x8dajna ugrabitev v poroko, tako se sklepa preko polovica porok v Etiopiji._NEWLINE_Mednarodna organizacija dela definira poro\xc4\x8danje otrok in vsiljeno zakonsko zvezo kot obliko modernega su\xc5\xbeenjstva.\n_START_SECTION_\nPodrejeni\n_START_PARAGRAPH_\nSu\xc5\xbeenjstvo lahko pomeni tudi splo\xc5\xa1no podrejenost in odvisnost od nekoga drugega.\xc2\xa0Tak\xc5\xa1ni su\xc5\xbenji v marsi\xc4\x8dem \xc5\xbeivijo lahko znatno bolje od preprostih dr\xc5\xbeavljanov, a za svojo kvaliteto \xc5\xbeivljenja morajo vztrajati v nenehni podrejenosti.\n_START_SECTION_\nZgodnja zgodovina\n_START_PARAGRAPH_\nTako kitajske kot mezopotamske ureditve v najzgodnej\xc5\xa1ih pravnih virih poznajo su\xc5\xbeenjstvo kot sestavni del dru\xc5\xbebe. Hamurabijev zakonik\xc2\xa0(pribli\xc5\xbeno 1760 pred na\xc5\xa1im \xc5\xa1tetjem), na primer, predpisuje smrt za kogarkoli, ki pomaga pri pobegu su\xc5\xbenja ali mu daje zavetje.\xc2\xa0Tudi ena najzgodnej\xc5\xa1ih svetopisemskih knjig opravi\xc4\x8duje su\xc5\xbeenjstvo z zgodbo Noetovega sina Hama._NEWLINE_Su\xc5\xbeenjstvo je bilo prisotno v vseh anti\xc4\x8dnih in pred-anti\xc4\x8dnih dru\xc5\xbebah na vseh celinah in kulturah. Vzrok za su\xc5\xbeenjstvo je bil razli\xc4\x8den, nekaj teh vzrokov \xc5\xa1e danes obstaja. Su\xc5\xbenji so bili tudi vojni ujetniki, zapu\xc5\xa1\xc4\x8deni otroci, kaznjenci, su\xc5\xbeenjstvo je bilo tudi podedovano.\n_START_SECTION_\nKlasi\xc4\x8dno obdobje\n_START_PARAGRAPH_\nV pozni republikanski fazi Rimskega imperija so su\xc5\xbenji in njihovo trgovanje postali pomemben del gospodarstva.\xc2\xa0Ve\xc4\x8d kot \xc4\x8detrt prebivalstva Starega Rima so bili su\xc5\xbenji.\xc2\xa0Podobne a manj\xc5\xa1e \xc5\xa1tevilke so zna\xc4\x8dilne za preostalo Italijo,, a v provincah je bilo su\xc5\xbenjev znatno ve\xc4\x8d. Su\xc5\xbenji so bili tako del gospodinjstva, razvedrila (gladiatorji, seksualne predstave), kot tudi u\xc4\x8ditelji ali preprosto fizikalni delavci pri te\xc5\xbekih delih. \xc5\xbdivljenjska doba su\xc5\xbenja v mestu Rim je bila znatno ni\xc5\xbeja kot za preostale, \xc5\xa1e posebej rimske dr\xc5\xbeavljane, \xc2\xa0in bila manj\xc5\xa1a od let potrebnih za polnoletnost.\xc2\xa0(17.2 mo\xc5\xa1ki; 17.9 \xc5\xbeenske). _NEWLINE_Tako gr\xc5\xa1ka kot rimska kultura pozna su\xc5\xbeenjstvo kot posledico vojn in la\xc5\xbejega gospodarstva kmetij.\n_START_SECTION_\nSrednjeve\xc5\xa1ka Evropa\n_START_PARAGRAPH_\nSrednjeve\xc5\xa1ka \xc5\xa0panija in Portugalska sta bila obmo\xc4\x8dje nenehnih invazij, zavzetij muslimanov nad izrazito kr\xc5\xa1\xc4\x8danskim prebivalstvom. Po napadih je bila \xc5\xbeelja pobrati plen in vojne ujetnike (su\xc5\xbenje). Take su\xc5\xbenje so nato prodajali. Od 11. do 19.stoletja so severnoafri\xc5\xa1ki pirati z napadi na evropska obalna mesta zavzeli premo\xc5\xbeenje in su\xc5\xbenje, ki so bili nato prodani Al\xc5\xbeiriji in Maroku._NEWLINE_Su\xc5\xbeenjstva je v \xc4\x8dasu srednjega veka veliko v raznovrstnih pojavih. V Evropi je ureditev poznana v smislu fevdalizma in vojnih ujetnikov, pa tudi prostega trga ljudi. Znanje je imelo svoje ceno tako za me\xc5\xa1\xc4\x8danstvo kot za plemenite gra\xc5\xa1\xc4\x8dake, ustanovitev univerz in drugih neodvisnih znanstvenih in\xc5\xa1titucij je omogo\xc4\x8dila, da je u\xc4\x8diteljski poklic postal neodvisen, rimokatoli\xc5\xa1ka cerkev pa je vlagala trud, da bi za\xc5\xa1\xc4\x8ditila vsaj kr\xc5\xa1\xc4\x8danske delavce trgovine s su\xc5\xbenji. To je bil eden sklepov koncila v\xc2\xa0Koblenzu (922), koncila v Londonu\xc2\xa0(1102)\xc2\xa0in koncila v\xc2\xa0Armaghu (1171).\xc2\xa0Leta\xc2\xa01452, pape\xc5\xbe Nikolaj V\xc2\xa0izda pape\xc5\xa1ko bulo\xc2\xa0Dum Diversas, s katero podeli kraljema \xc5\xa0panije in Portugalske pravico odvzema svobode in zasu\xc5\xbenjevanja Saracenov (Muslimanov), poganov in drugih nevernikov kot posledico vojne in tako dovoli na \xc5\xa1panskih tleh trgovino s su\xc5\xbenji.\xc2\xa0Su\xc5\xbeenjstvo kot posledica vojne je odobreno vnovi\xc4\x8d z bulo\xc2\xa0Romanus Pontifex\xc2\xa0(1455). Pape\xc5\xbe Pavel III\xc2\xa0prepove su\xc5\xbeenjstvo ameri\xc5\xa1kih staroselcev\xc2\xa0leta\xc2\xa01537 v pape\xc5\xa1ki buli\xc2\xa0Sublimus Dei. Dominikanski duhovniki, ki so vstopili v \xc5\xa1pansko naselje\xc2\xa0Santo Domingo\xc2\xa0so strogo o\xc5\xa1teli zasu\xc5\xbenjevanje prvotnih prebivalcev. Skupaj z drugimi duhovniki so razgla\xc5\xa1ali to vedenje za nepravi\xc4\x8dno in nezakonito in s takimi stali\xc5\xa1\xc4\x8di stopili tudi pred \xc5\xa0panskega kralja in njegovo vlado._NEWLINE_Bizantinsko-otomanske vojne, pa tudi tur\xc5\xa1ki vpadi v Evropo so vnesli veliko \xc5\xa1tevilo evropskih su\xc5\xbenjev v muslimanski svet.\xc2\xa0Su\xc5\xbenji so uporabljeni kot prevzgojeni\xc2\xa0jani\xc4\x8darji, ki prebijejo voja\xc5\xa1ko \xc5\xa1olanje. \xc4\x8cetudi po pravu \xc5\xa1e vedno v lasti tur\xc5\xa1ke vlade in s prepovedjo poroke, niso bili na prodaj, a so bili v celoti odvisni od vladne podpore, dodeljena pa jim je bila znatna podpora in privilegiji. Jani\xc4\x8darstvo se je pri\xc4\x8delo leta\xc2\xa01365; proti koncu ureditve pa je bilo leta 1826 kar 135,000 aktivnih jani\xc4\x8darjev._NEWLINE_Pribli\xc5\xbeno 10\xe2\x80\x9320% kme\xc4\x8dkega prebivalstva Karolin\xc5\xa1ke Evrope so bili su\xc5\xbenji. Su\xc5\xbeenjstvo v veliki meri izgine iz Zahodne Evrope v poznem srednjem veku.\xc2\xa0Trgovanje s su\xc5\xbenji je postalo nelegalno v Angliji leta\xc2\xa01102,\xc2\xa0a trgovina je \xc5\xa1e vedno ostala izredno aktivna, tudi za Angle\xc5\xbee od 17. do zgodnjega 19. stoletja. Su\xc5\xbeenjstvo ostane drugje dlje tudi na podro\xc4\x8dju Evrope, v nekaterih podro\xc4\x8djih skandinavskega polotoka su\xc5\xbeenjstvo postane ukinjeno v 14. stoletju, na Poljskem v 15. stoletju, drugje pa tudi v 16.stoletju, kjer pa se je \xc5\xa1e vedno, \xc5\xa1e posebej v Rusiji, ohranjalo tla\xc4\x8danstvo.\n_START_SECTION_\nMuslimanski svet\n_START_PARAGRAPH_\nV zgodnjih islamskih dr\xc5\xbeavah zahodne Afrike, torej\xc2\xa0Gani\xc2\xa0(750\xe2\x80\x931076), Maliju (1235\xe2\x80\x931645), Segou (1712\xe2\x80\x931861) in\xc2\xa0Songhai (1275\xe2\x80\x931591), je bila zasu\xc5\xbenjena pribli\xc5\xbeno tretjina vsega prebivalstva.\n_START_SECTION_\nEvropa\n_START_PARAGRAPH_\nTla\xc4\x8danstvo, ki je \xc5\xa1e posebej izpostavljeno v Rusiji, je pomenilo ostanek fevdalizma, a hkrati tudi najmanj po zakonu mobilno prebivalstvo v Evropi. Peter Veliki emancipira, oziroma prekvalificira gospodinjske su\xc5\xbenje v tla\xc4\x8dane, ki so podrejeni, a ne ostanejo kot podedovana delovna sila, kar znatno omeji rusko su\xc5\xbeenjstvo. Emancipacija z zakonom leta 1861 je popolnoma umaknila vse oblike fevdalizma iz dr\xc5\xbeavne ureditve.\xc2\xa0Tla\xc4\x8dani v lasti dr\xc5\xbeavne zemlje so bili emancipirani leta\xc2\xa01866._NEWLINE_Med drugo svetovno vojno\xc2\xa0(1939\xe2\x80\x931945) je nacisti\xc4\x8dna Nem\xc4\x8dija efektivno zasu\xc5\xbenjila okoli 12 milijonov ljudi, ki jih je dr\xc5\xbeava ozna\xc4\x8dila za neza\xc5\xbeeljene oz. so bili ozna\xc4\x8deni kot vojni ujetniki.\n_START_SECTION_\nAfrika\n_START_PARAGRAPH_\nAfri\xc5\xa1ka regija je bila tudi v 19. stoletju \xc5\xa1e vedno vidno obremenjena s trgovanjem s su\xc5\xbenji. V veliki primerov oboro\xc5\xbeenih napadov so talci in vojni ujetniki postali su\xc5\xbenji in tako prisilna delovna sila. Velika koli\xc4\x8dina tako zase\xc5\xbeenih evropskih (kr\xc5\xa1\xc4\x8danskih) su\xc5\xbenjev je bila med drugim povod, da je leta 1816 nizozemsko in britansko ladjevje obstreljevalo Al\xc5\xbeir, prestolnice Al\xc5\xbeirije._NEWLINE_Po oceni opazovalcev je bilo v kalifatu Sokoto na ozemlju sedanje Nigerije prav tako okoli polovica prebivalstva su\xc5\xbenjev. Podobne so tudi ocene za prebivalstvo otoka Madagaskar. Ve\xc4\x8dina ocen se strinja, da je bila uporaba su\xc5\xbenjev obi\xc4\x8dajna, njihovo delo pa neobi\xc4\x8dajno te\xc5\xbeje od sicer\xc5\xa1njih opravil, kar je \xc5\xa1e posebej veljalo za kmetijstvo. Velika ve\xc4\x8dina opazovalcev in potnikov ugotavlja predvsem velika okrutna potovanja su\xc5\xbenjev do velikih tr\xc5\xbenic, kjer so med potjo mnogi pomrli zaradi iz\xc4\x8drpanosti, bolezni in drugih dejavnikov. V 20. stoletju pred drugo svetovno vojno se najbolj pi\xc5\xa1e predvsem o te\xc5\xbeavni situaciji v Etiopiji.\n_START_SECTION_\nAmeriki\n_START_PARAGRAPH_\nSu\xc5\xbeenjstvo je imelo pomembno zgodovinsko vlogo in pomen, ki je veljal tudi onkraj samo gospodarske vloge, temve\xc4\x8d posegel v sam ustroj dr\xc5\xbeave. Su\xc5\xbeenjstvo ima tako pomembno vlogo v Haitiju, pa tudi pri izbruhu ameri\xc5\xa1ke dr\xc5\xbeavljanske vojne in mnogih drugih lokalnih uporov in obra\xc4\x8dunov. Su\xc5\xbeenjskolastni\xc5\xa1ki odnosi so \xc5\xbee prej obstajali med Azteki, Inki (v Andih) in Tupiji, su\xc5\xbeenjstvo so poznali tako indijansko pleme Muskogi v Georgiji kot Koman\xc4\x8di v Teksasu. Trgovina s su\xc5\xbenji je nastala predvsem kot najem poceni delovne sile, ki bi delala za kolonialne sile. Portugalci so bili kot pomembna mornarni\xc5\xa1ka sila udele\xc5\xbeeni v vseh oblikah trgovine. Prve temnopolte su\xc5\xbenje je pripeljal \xc5\xbee leta 1519 Hern\xc3\xa1n Cort\xc3\xa9s. Dolgoletno trgovanje s su\xc5\xbenji se je kmalu preusmerilo v po\xc5\xa1iljanje su\xc5\xbenjev v ameri\xc5\xa1ke kolonije, kar velja v primeru Portugalske predvsem v Brazilijo. _NEWLINE_Novi afri\xc5\xa1ki su\xc5\xbenji so bili uporabljeni kot poceni delovna sila ob uvajanju novih kolonij. \xc5\xa0panski viri pri\xc4\x8dajo o velikih te\xc5\xbeavah pri uveljavljanju novih idej, pobiranju dav\xc5\xa1\xc4\x8din, pridobivanju hrane in mnogih boleznih, ki so prizadele prebivalstvo. \xc5\xa0panci tako \xc5\xbee zgodaj uvajajo metode laj\xc5\xa1anje bremen su\xc5\xbenjem in revnim domorodnim prebivalcem, a jih uporabljajo za naselitev otokov, kot sta Kuba in Hispaniola._NEWLINE_V ameri\xc5\xa1kih severnih kolonijah je bilo su\xc5\xbeenjstvo prisotno predvsem kot dol\xc5\xbeni\xc5\xa1ka kategorija, ki omogo\xc4\x8da odpla\xc4\x8devanje dolga z delom. Temnopolti su\xc5\xbenji so bili ob vedno bolj razviti atlantski su\xc5\xbeenjski poti vedno bolj uporabljeni tudi proti severu, kjer so bili sprva definirani kot nepismeni, nepoklicni delavci. Su\xc5\xbeenjstvo je postopoma postalo pravno dejstvo, sodni primer prikazuje tako pobeglega delavca, ki je za kazen obsojen na su\xc5\xbeenjstvo._NEWLINE_Ob vedno bolj razviti kulturi se je \xc5\xa1telo pomembno dobro ravnati s su\xc5\xbenji. Otroci so pridobili skupaj s su\xc5\xbenji osnovno\xc5\xa1olsko ali vsaj varstveno oskrbo, kasneje pa so se vloge med su\xc5\xbenji in lastniki vidno lo\xc4\x8dile, kar so objasnili z objektivnimi danostmi su\xc5\xbenjev. Zlata doba atlantske su\xc5\xbeenjske poti je bila v poznem 18. stoletju, ko so trgovci s su\xc5\xbenji nasilno ugrabljali otroke za kasnej\xc5\xa1e trgovanje z Evropejci in tako ustvarjali velik prese\xc5\xbeek v ponudbi. Pomemben del Afro-Ameri\xc4\x8danov v Severni Ameriki je naslednikov ljudstva Mandinka.  V seriji lokalni konfliktov med manj\xc5\xa1imi dr\xc5\xbeavami je kar polovica ljudstva zamenjala versko prepri\xc4\x8danje v Islam, kar tretjina ljudstva pa je bila prodana v su\xc5\xbeenjstvo kot ujetniki vojne._NEWLINE_Po oceni je kar 12 milijonov Afri\xc4\x8danov prispelo v Ameriki med 16. in 19. stoletjem. Od teh je bilo okoli 645.000 pripeljanih v ZDA. Po ocenah je okoli 15\xc2\xa0% su\xc5\xbenjev umrlo na ladji.\n_START_SECTION_\nSrednji vzhod\n_START_PARAGRAPH_\nPo ocenah je bilo zasu\xc5\xbenjeno okoli milijon Evropejcev, zasegli so jih pirati in jih prodali v Severni Afriki in Osmanskem cesarstvu med 16. in 19. stoletjem. Zgodovina pozna tudi dovolj razvejano trgovanje s su\xc5\xbenji okoli \xc4\x8crnega morja do leta 1783. V \xc4\x8dasu Krimskega kanata se ocenjuje, da so Tatari zaplenili in zasu\xc5\xbenjili tudi ve\xc4\x8d kot tri milijone ljudi._NEWLINE_Arabska su\xc5\xbeenjska pot je trajala ve\xc4\x8d kot tiso\xc4\x8d let. Leta 1960, dve leti pred ukinitvijo su\xc5\xbenjelastni\xc5\xa1tva v Saudovi Arabiji in Jemnu, je bilo na\xc5\xa1teto 300.000 su\xc5\xbenjev samo v Saudovi Arabiji. Su\xc5\xbenji so prihajali iz razli\xc4\x8dnih regij in iz razli\xc4\x8dnih zgodovinskih situacij. Subsaharska Afrika (imenujejo jih Zand\xc5\xbe, po mestu Zanzibaru), podro\xc4\x8dje Velikega Kavkaza (predvsem gre za \xc4\x8cerkeze), Srednja Azija (imenujejo jih Tartarji, gre za Mongole preminulega cesarstva), in obmo\xc4\x8dje Srednje in Vzhodne Evrope (izraz Saqaliba naj bi pojasnil Slovane v vseh oblikah in pojavih)._NEWLINE_Zanzibar je postal vzhodnoafri\xc5\xa1ka prestolnica za trgovino s su\xc5\xbenji. Skozenj je letno \xc5\xa1lo po 50.000 su\xc5\xbenjev v 19. stoletju. Nekateri zgodovinarji ocenjujejo, da je med 11 in 18 milijoni afri\xc5\xa1kih su\xc5\xbenjev pre\xc4\x8dkalo Rde\xc4\x8de morje, Indijski ocean in Saharsko pu\xc5\xa1\xc4\x8davo v obdobju med 650-1900. Zgodovinar Eduard R\xc3\xbcppell opisuje izgube sudanskih su\xc5\xbenjev v pohodu do Egipta: "Daftardar beg je z vojsko zajel leta 1822 v ju\xc5\xbenem pogorju Nube 40000 ujetnikov. Zaradi slabe oskrbe, bolezni in potovanja po pu\xc5\xa1\xc4\x8davi jih je le 5000 dospelo v Egipt.."\n_START_SECTION_\nPrepoved su\xc5\xbeenjstva\n_START_PARAGRAPH_\nSu\xc5\xbeenjstvo je v tak\xc5\xa1ni ali druga\xc4\x8dni obliki vedno obstajalo, prav tako pa zgodovina bele\xc5\xbei razli\xc4\x8dne na\xc4\x8dine in razloge, da se osvobodi dolo\xc4\x8dene skupine ljudi njihovih bremen su\xc5\xbeenjstva. Pravo je urejalo na zelo razli\xc4\x8dne na\xc4\x8dine prepovedi in omejevanje trgovanja s su\xc5\xbenji. A\xc5\xa1oka, vladar Mavrov od 268 do 232 pr. n. \xc5\xa1t., je prepovedal le trgovino s su\xc5\xbenji, ohranil pa su\xc5\xbenje. V ZDA tak\xc5\xa1nih odlo\xc4\x8dnih potez niso dosegli na zvezni ravni do dr\xc5\xbeavljanske vojne, kot zvezna dr\xc5\xbeava pa je Vermont zapisal kot del prava tudi prepoved su\xc5\xbeenjstva \xc5\xbee kmalu po osamosvojitvi od Angle\xc5\xbeev leta 1777. Leta 1807 je bil sprejel britanski parlament Slave Trade Act, ki je prepovedal trgovanje s su\xc5\xbenji na obmo\xc4\x8dju Britanskega imperija. Samo su\xc5\xbeenjstvo je bilo prepovedano leta 1833. Francija prepove su\xc5\xbeenjstvo leta 1784. Leta 1839 prevzame z ukinitvijo su\xc5\xbeenjstva Britanija tudi pobudo za nadaljevanje prizadevanja za ukinitev su\xc5\xbeenjstva po drugih dr\xc5\xbeavah. Nastane ena najstarej\xc5\xa1ih aktivisti\xc4\x8dnih organizacij za podro\xc4\x8dje \xc4\x8dlovekovih pravic, Anti-Slavery International, ki jo je ustanovil Joseph Sturge, organizacija pa si je prizadevala za ukinitev su\xc5\xbeenjstva v vseh de\xc5\xbeelah sveta._NEWLINE_Aktivizem, da se prepove su\xc5\xbeenjstvo in trgovanje s su\xc5\xbenji v ZDA, je imelo precej\xc5\xa1njo podporo v severnih kolonijah, kjer je bil industrijski razvoj najmo\xc4\x8dnej\xc5\xa1i. Tako so nastali razli\xc4\x8dni zakonodajni vplivi na zmanj\xc5\xa1anje su\xc5\xbenjelastni\xc5\xa1kih odnosov. Z letom 1808 je bil na primer prepovedan uvoz su\xc5\xbenjev v ZDA, a \xc5\xa1e vedno je bila dovoljena trgovina znotraj ZDA. Su\xc5\xbenjelastni\xc5\xa1ka razmerja so veljala za predmet civilnega prava posami\xc4\x8dne zvezne dr\xc5\xbeave, kar je omogo\xc4\x8dalo, da je lahko posameznik prodajal in kupoval su\xc5\xbenje na drugih tr\xc5\xbenicah, njegov nakup pa je bil veljaven v njegovi zvezni dr\xc5\xbeavi. Delna prepoved su\xc5\xbeenjstva je pomenila predvsem takoj\xc5\xa1njo emancipacijo su\xc5\xbenja, ki mu je uspelo pobegniti v zvezno dr\xc5\xbeavo, kjer je su\xc5\xbeenjstvo bilo prepovedano. Aktivizem je tako velikokrat pomenil le organizirano tihotapstvo ljudi v emancipacijo, kjer so su\xc5\xbenji pridobili dr\xc5\xbeavljanstvo, delovno mesto in preno\xc4\x8di\xc5\xa1\xc4\x8de. Finan\xc4\x8dne posledice prepovedi su\xc5\xbeenjstva pa so pomenile za ju\xc5\xbeni del ZDA resno ekonomsko \xc5\xa1kodo. Izvolitev Abrahama Lincolna, ki se je med volitvami jasno izrazil za nasprotnika su\xc5\xbenjelastni\xc5\xa1tva, je ZDA skoraj nemudoma pahnila v dr\xc5\xbeavljansko vojno. Med vojno je Lincoln uvedel takoj\xc5\xa1njo osvoboditev su\xc5\xbenjev, ki so se aktivno udele\xc5\xbeili vojnih spopadov proti konfederacijskim silam. Tak\xc5\xa1na zakonita emancipacija je bila kasneje tudi potrjena po vojni, kar je ukinilo su\xc5\xbeenjstvo s trinajstim amandmajem k ustavi. Pred dr\xc5\xbeavljansko vojno je bilo po ocenah v ZDA 4 milijone su\xc5\xbenjev. Trinajsti amandma ustave ZDA je prepustil nekdanje su\xc5\xbenje njihovim novim pravicam, kar je pomenilo le mo\xc5\xbenost kmetovanja, hlap\xc4\x8devanja, a jim je vseeno omogo\xc4\x8dilo nov na\xc4\x8din \xc5\xbeivljenja._NEWLINE_Javno mnenje v \xc5\xa1estdesetih letih 19. stoletja je bilo pre\xc5\xbeeto ob ameri\xc5\xa1ki dr\xc5\xbeavljanski vojni \xc5\xa1e s poro\xc4\x8dilom Davida Livingstona o arabski su\xc5\xbeenjski poti, kjer je bilo povedano, da od 10 su\xc5\xbenjev namenjenih trgu pod nemogo\xc4\x8dimi pogoji pre\xc5\xbeivi le en sam, ki je tako uspe\xc5\xa1no prodan. Javna propaganda in zani\xc4\x8devanje vzhodnja\xc5\xa1kega trgovanja je bilo \xc5\xa1e posebej izpostavljeno v Zanzibarju. Do leta 1905 so tudi Francozi prepovedali su\xc5\xbeenjsko delovno silo v ve\xc4\x8dini Francoske zahodne Afrike. Po prvi svetovni vojni sta se proti su\xc5\xbeenjstvu organizirala tako Liga narodov kot Mednarodna organizacija dela. Leta 1948 je Generalna skup\xc5\xa1\xc4\x8dina Zdru\xc5\xbeenih narodov sprejela Splo\xc5\xa1no deklaracijo \xc4\x8dlovekovih pravic, v kateri je bila prepoved su\xc5\xbeenjstva jasno navedena kot mednarodno priznana \xc4\x8dlovekova pravica vsakega zemljana. 4. \xc4\x8dlen je 10. decembra 1948 jasno dolo\xc4\x8dil:_NEWLINE_4. \xc4\x8dlen Nih\xc4\x8de ne sme biti dr\xc5\xbean ne v su\xc5\xbeenjstvu ne v tla\xc4\x8danski odvisnosti; su\xc5\xbeenjstvo in trgovina s su\xc5\xbenji v kakr\xc5\xa1nikoli obliki sta prepovedana.\n_START_SECTION_\nSedanjost\n_START_PARAGRAPH_\n\xc4\x8cetudi je su\xc5\xbeenjstvo nezakonito v vsaki dr\xc5\xbeavi sveta, se \xc5\xa1e vedno ocenjuje \xc5\xa1tevilo su\xc5\xbenjev med 12 milijonov\xc2\xa0in 45,8 milijona.\xc2\xa0O tem je ve\xc4\x8d zelo razli\xc4\x8dnih ocen, Mednarodna organizacija dela ocenjuje \xc5\xa1tevilo na 12,3 milijona. Mnoge organizacije ocenjujejo, da gre za znatno ve\xc4\x8dje \xc5\xa1tevilke, \xc5\xa1e posebej glede ocenjevanja su\xc5\xbeenjstva v odpla\xc4\x8dilo dolga. Ocene su\xc5\xbeenjstva so se od leta 2013 izrazito pove\xc4\x8dale, celo podvojile._NEWLINE_Po ocenah organizacije Walk Free Foundation je Slovenija razmeroma dobro urejena dr\xc5\xbeava z oceno, da imamo okoli 4700 su\xc5\xbenjev v dr\xc5\xbeavi. V sorazmerju s \xc5\xa1tevilnostjo prebivalstva je to razmeroma majhna \xc5\xa1tevilka. Po oceni imamo dobro dr\xc5\xbeavno za\xc5\xa1\xc4\x8dito prebivalstva tako za \xc5\xa1\xc4\x8ditenje dr\xc5\xbeavljanskih pravic, socialnih in zdravstvenih pravic in osebne varnosti in smo dobro pripravljeni na begunske in konfliktne situacije._NEWLINE_V smislu lestvice dr\xc5\xbeav, kjer se ugotavlja procent prebivalstva, ki so su\xc5\xbenji, Slovenija zaseda 41. mesto med 52 razli\xc4\x8dnimi vrednostmi izmed 167 dr\xc5\xbeavami. Enako mesto so zasedli tudi Tajvan, Japonska, Mad\xc5\xbearska in Urugvaj. Za njo, torej s povpre\xc4\x8dno "manj su\xc5\xbenji" v dru\xc5\xbebi so (poleg nekaterih evropskih dr\xc5\xbeav) tudi dr\xc5\xbeave kot so Vietnam, Jamajka, \xc4\x8cile in Brazilija. Na vrhu so Severna Koreja, Uzbekistan, Kambod\xc5\xbea, Indija, Katar, Pakistan, Vzhodni Kongo, Sudan, Irak, Afganistan, Jemen, Sirija, Somalija, Ju\xc5\xbeni Sudan, Libija, Srednjeafri\xc5\xa1ka republika.\n_START_SECTION_\nTrgovina z ljudmi\n_START_PARAGRAPH_\nTihotapljenje ljudi je ena pomembnih metod pridobivanja su\xc5\xbeenjske sile.\xc2\xa0\xc5\xbdrtve so tipi\xc4\x8dno prevarane z la\xc5\xbeno obljubo o slu\xc5\xbebi, la\xc5\xbenemu preseljevanju, la\xc5\xbeni poroki, lahko jo pa prodajo dru\xc5\xbeinski \xc4\x8dlani, prepri\xc4\x8dajo nekdanji su\xc5\xbenji, mo\xc5\xbene so tudi preprosto ugrabitve. Osebe so prignane v situacijo, kjer je lahko na\xc4\x8din odpla\xc4\x8dila tudi pla\xc4\x8devanje dolga s su\xc5\xbeenjskim delom. Osebe so v tak\xc5\xa1nem polo\xc5\xbeaju zaradi opajanja z drogami, prisile, prevare, izolacije in ustrahovanja, kar omogo\xc4\x8da trajno podrejanje osebe._NEWLINE_Ve\xc4\x8dina strokovnjakov se strinja, da je trgovina z ljudmi tesno povezana z drugimi oblikami organiziranega kriminala, ilegalne poti pa izrabljene velikokrat tudi za druge prepovedane dejavnosti. Velika prednost pri zgornji dejavnosti je vrnitev ljudi v doma\xc4\x8do dr\xc5\xbeavo, kjer se lahko ponovno odlo\xc4\x8dijo za odhod, celo za istega organizatorja trgovine z ljudmi. Trgovina z ljudmi zna biti izjemno povezana s korupcijo, saj zahteva tako izdelavo dokumentov, kot razli\xc4\x8dnih dovoljenj. Pomembni zapleti so vezani tudi na posvojitve in ugrabitve otrok iz drugih dr\xc5\xbeav. Tako obstajajo argumenti za prostovoljno ali odpla\xc4\x8dno prodajo organov, otrok, uslug v pogodbi, ki zmanj\xc5\xa1a aspekt su\xc5\xbeenjstva, a vidno osiroma\xc5\xa1i \xc4\x8dlove\xc4\x8dnost vpletenih. Trenutno so tak\xc5\xa1ne pogodbe ni\xc4\x8dne, kar kupca ozna\xc4\x8di za kriminalca, prodajalca ali preprodajalca pa kot \xc5\xbertev, ki lahko terja nazaj otroka, organ ali/in od\xc5\xa1kodnino.\n_START_SECTION_\nEkonomija\n_START_PARAGRAPH_\nEkonomisti so dokazali, da je bilo su\xc5\xbenjelastni\xc5\xa1tvo odvisno od \xc5\xa1tevila prebivalstva in kvalitete zemlje, a je bilo v marsi\xc4\x8dem zelo profitabilna ureditev. Konkuren\xc4\x8dnost je ob su\xc5\xbenju la\xc5\xbeje dosegljiva.\xc2\xa0Pomembna za postopno ukinjanje su\xc5\xbenjelastni\xc5\xa1kih ali vsaj tla\xc4\x8danskih razmerij je bila lo\xc4\x8ditev cerkve in dr\xc5\xbeave. Lastniki kapitala so tako imeli podjetni\xc5\xa1ko pobudo, za katero niso odgovarjali nikomur, pri tem pa prevzeli vse tveganje. Delavec je tako odgovarjal za delo predvsem podjetniku, pri tem pa je bil osvobojen odvisnosti od zemlji\xc5\xa1kega gospoda oz. samostanskih oblasti. Z leti je bil osvobojen celo voja\xc5\xa1\xc4\x8dine. Novi vek pa je bil izredno odvisen od tehnolo\xc5\xa1kega napredka, ki je tudi omilil negotovost delavca v novi ureditvi._NEWLINE_Su\xc5\xbeenjstvo je zanimivo za lastnika le, v kolikor so prehrana, upravljanje in preno\xc4\x8ditev cenej\xc5\xa1e od minimalne pla\xc4\x8de. Su\xc5\xbenji so tako zanimiva ureditev le v dr\xc5\xbeavah z vi\xc5\xa1jimi pla\xc4\x8dami._NEWLINE_Su\xc5\xbeenj je v nekaterih delih sveta vreden okoli 90 USD, to je vrednost, za katero se gospodarstvu ni potrebno ukvarjati z vzdr\xc5\xbeevanjem osebe v tak\xc5\xa1nem odnosu, saj je ceneje zamenjati osebo.\xc2\xa0Su\xc5\xbeenjstvo je gospodarstvo z ve\xc4\x8dmilijardnim prometom, ocene na svetovni ravni trdijo, da se tako pridobi do\xc2\xa035 milijard USD letnega prometa. Po izra\xc4\x8dunih je povpre\xc4\x8dna svetovna cena su\xc5\xbenja pribli\xc5\xbeno 340 USD, najvi\xc5\xa1ja vrednost spolnega su\xc5\xbenja je povpre\xc4\x8dno 1.895 USD, najni\xc5\xbeja pa med 40 in 50 USD za su\xc5\xbenja, ki odpla\xc4\x8duje dolg v Aziji in Afriki.\xc2\xa0\xc4\x8cetudi je su\xc5\xbeenjstvo kaznivo dejanje, so su\xc5\xbenjelastniki dobro nagrajeni za svoje tveganje.\xc2\xa0Po raziskovalcu Siddharthu Kari\xc2\xa0so zna\xc5\xa1ali dobi\xc4\x8dki po svetu za vse oblike su\xc5\xbeenjstva letno za leto 2007 pribli\xc5\xbeno\xc2\xa091,2 milijarde USD. Izkupi\xc4\x8dek je tako konkuren\xc4\x8den le \xc5\xa1e preprodaji mamil z ozirom na druge globalne kaznive dejavnosti. Letni dobi\xc4\x8dek na su\xc5\xbenja v letu 2007 je po teh raziskavah\xc2\xa03.175 USD (z razponom med 950 in 29.210 USD). Pribli\xc5\xbeno\xc2\xa040\xc2\xa0% su\xc5\xbeenjskih prihodkov napravijo le \xc5\xa1tirje odstotki su\xc5\xbeenjske populacije, namenjeni spolnim storitvam._NEWLINE_Robert E. Wright\xc2\xa0je razvil ekonomski model, ki pomaga pri predvidevanju, kdaj bodo gospodarske dru\xc5\xbebe in podjetniki raje izbirali su\xc5\xbenje kot redne ali najemni\xc5\xa1ke delavce, dru\xc5\xbeinske \xc4\x8dlane ali katero drugo obliko delavstva._NEWLINE_Pogled skozi ekonomijo predlo\xc5\xbei tudi zanimivo vzporednico med pravicami su\xc5\xbenja in pravicami \xc5\xbeivali. \xc5\xbdivali so bile obravnavane v mnogih kulturah kot svetinja, hrana in kot del vsakdana. Podobno obravnavo je imel tudi su\xc5\xbeenj, ki se je lahko za svojo nego lahko zahvalil le svojemu lastniku. Ker so \xc5\xbeivali del pridelave hrane, ima pravo su\xc5\xbenjev in pravo \xc5\xbeivalskih pravic mnoge bole\xc4\x8de to\xc4\x8dke tako za kmetijstvo kot \xc5\xbeivilsko industrijo, podlaga pa je predvsem etika rastlinojedov, ki povzemajo, da je stopnja nasilja klavca \xc5\xbeivali dru\xc5\xbebeno neopravi\xc4\x8dljiva in predmet zavra\xc4\x8danja v imenu nenasilja.\n_START_SECTION_\nPla\xc4\x8dno su\xc5\xbeenjstvo\n_START_PARAGRAPH_\nTrg delovne sile je prav tako \xc5\xa1tet zaradi odlo\xc4\x8ditve imetnika kapitala o ceni delavca kot problemati\xc4\x8dna to\xc4\x8dka razmi\xc5\xa1ljanja o su\xc5\xbeenjstvu,\xc2\xa0kar pa je stali\xc5\xa1\xc4\x8de poglavitve skupnosti socialistov\xc2\xa0in\xc2\xa0anarho-sindikalistov,\xc2\xa0ki uporabljajo v ta namen izraz pla\xc4\x8dno su\xc5\xbeenjstvo, kar bi bilo slab\xc5\xa1alna oznaka za delavsko mezdo.\xc2\xa0_NEWLINE_Za marksiste je torej delo vrednota in tako tudi predmet pogajanja,\xc2\xa0ali pa celo to\xc4\x8dka, s katero se da napasti kapitalizem, \xc4\x8de vrednota ni spo\xc5\xa1tovana._NEWLINE_Su\xc5\xbeenjstvo je mnogokrat \xc5\xbee na zunaj prepoznavno, najbolj vidna zna\xc4\x8dilnost su\xc5\xbenja je, da je bosonog.\n_START_SECTION_\nOpravi\xc4\x8dila\n_START_PARAGRAPH_\nLeta 2001 je francoski dr\xc5\xbeavni zbor sprejel zakon\xc2\xa0Taubira, ki prepozna su\xc5\xbeenjstvo kot zlo\xc4\x8din proti \xc4\x8dlove\xc4\x8dnosti. Odgovornost za udele\xc5\xbebo pri trgovini z ljudmi je te\xc5\xbeavno dolo\xc4\x8diti zaradi su\xc5\xbenjelastni\xc5\xa1kih odnosov, ki so obstajali v teh skupnostih tudi pred vzpostavitvijo evropskih partnerjev v trgovini z ljudmi. Trg temnopoltih su\xc5\xbenjev je bil namre\xc4\x8d do tedaj \xc5\xbee dobro vzpostavljen in urejen s strani posameznikov in plemenskih ter rodovnih skupnosti.\xc2\xa0Pojavi su\xc5\xbenjelastni\xc5\xa1tva so v Zahodni Afriki \xc5\xa1e vedno prisotni._NEWLINE_Zgodovinarji so pomembno prispevali k razumevanju trgovine s su\xc5\xbenji in tako razkrili tudi njeno afri\xc5\xa1ko plat. Zaradi odlo\xc4\x8ditev izmenjalne trgovine s strani Afri\xc4\x8danov se preu\xc4\x8duje stali\xc5\xa1\xc4\x8de, da je odgovornost deljena tudi na afri\xc5\xa1ke trgovce s su\xc5\xbenji._NEWLINE_Leta 1999 je predsednik\xc2\xa0Benina Mathieu Kerekou izrekel javno nacionalno opravi\xc4\x8dilo za osrednjo vlogo, ki so jo odigrali Afri\xc4\x8dani v atlantski trgovini s su\xc5\xbenji.\xc2\xa0Raziskave ocenjujejo, da je okoli 3 milijone su\xc5\xbenjev zapustilo obalo v prodajo in trgovino po opravljeni plovbi iz Benina.\xc2\xa0Predsednik Gane\xc2\xa0Jerry Rawlings\xc2\xa0se je prav tako javno opravi\xc4\x8dil v imenu svoje dr\xc5\xbeave za trgovino s su\xc5\xbenji._NEWLINE_Septembra 2006 so napovedali izdajo opravi\xc4\x8dila glede su\xc5\xbeenjstva Britanci.\xc2\xa0Sledila je "javna izjava \xc5\xbealosti", ki jo je izdal Tony Blair kot ministrski predsednik 27. novembra 2006,\xc2\xa0nato pa je vlada izdala \xc5\xa1e uradno opravi\xc4\x8dilo za preteklo trgovino s su\xc5\xbenji na dan 14. marca 2007._NEWLINE_Leta 2010 se je libijski politik Gadafi\xc2\xa0opravi\xc4\x8di za arabsko vpletanje v trgovino z ljudmi. Rekel je:\xc2\xa0\xc2\xbbOb\xc5\xbealujem obna\xc5\xa1anje Arabcev. Pripeljali so afri\xc5\xa1ke otroke do Severne Afrike, jih zasu\xc5\xbenjili in jih prodajali kot \xc5\xbeivali, vzeli so jih kot su\xc5\xbenje in jih tr\xc5\xbeili na sramoten na\xc4\x8din.\xc2\xab\n_START_SECTION_\nOd\xc5\xa1kodnina oz. reparacije\n_START_PARAGRAPH_\n\xc5\xbde nekaj let predvsem v ZDA obstajajo dru\xc5\xbebena gibanja, ki \xc5\xbeelijo dose\xc4\x8di denarno nadomestilo za izgubljene prihodke, ki bi jih su\xc5\xbenji prejeli, \xc4\x8de bi bili polnopravni dr\xc5\xbeavljani v istem obdobju. Nadomestila bi prejeli njihovi nasledniki, vpra\xc5\xa1anje bi se re\xc5\xa1evalo po civilnem pravu. Vpra\xc5\xa1anje je te\xc5\xbeavno zaradi zastaranja zahtevkov, pa tudi stro\xc5\xa1kov postopka zaradi nedolo\xc4\x8dnosti to\xc5\xbenikov oziroma te\xc5\xbeav pri dokazovanju pravnega nasledstva. To\xc5\xbebe so bile vlo\xc5\xbeene v ve\xc4\x8d dr\xc5\xbeavah, a so bile neuspe\xc5\xa1ne zaradi vseh na\xc5\xa1tetih razlogov, predvsem pa zastaranja.\n_START_SECTION_\nKultura su\xc5\xbenjev, osvobojenih su\xc5\xbenjev, pravica do avtohtone kulture\n_START_PARAGRAPH_\nSu\xc5\xbenji so ob delu negovali obi\xc4\x8daje, folkloro, ples, borilne ve\xc5\xa1\xc4\x8dine in pravo, kakr\xc5\xa1ne so poznali pred prodajo ali nastopom na tr\xc5\xbenici. Njihovo kulturo so na\xc4\x8deloma dopu\xc5\xa1\xc4\x8dali, resne pa so bile omejitve glede vere in jezika, da bi jih la\xc5\xbeje nadzorovali. Kultura su\xc5\xbenjev, kolikor je bila dopu\xc5\xa1\xc4\x8dena, je kasneje, ob osvoboditvi, postala pomemben del identitete svobodnega dr\xc5\xbeavljana. Zaradi slabe izobra\xc5\xbeenosti su\xc5\xbenjev in njihovem zanemarjanju sicer\xc5\xa1nje izobrazbe se je razvila predvsem kultura telesa, namenjena samoizra\xc5\xbeanju. V smislu kulture so su\xc5\xbenji tako najbolj vplivali na ples, a obstaja konsenz, da so kulture med su\xc5\xbenji bile mnogokrat nedore\xc4\x8dene in s \xc4\x8dasom \xc5\xa1e dodatno spremenjene glede na okolje, kjer so su\xc5\xbenji prebivali in glede na \xc5\xa1tevilo njihove skupnosti ter narave samega dela. Uvedba enostavnega brenkala, bobnov je zna\xc4\x8dilna obogatitev obstoje\xc4\x8dih kultur s strani su\xc5\xbenjev. Ohranjene so pripovedke, ljudska izro\xc4\x8dila, ki so znala uporabljati \xc5\xbeivali ali hudi\xc4\x8da-sku\xc5\xa1njavca kot pogon zgodbe, ni neobi\xc4\x8dajno da so zgodbe osiroma\xc5\xa1ene basni in predelave \xc5\xbee znanih zgodb njihovih gospodarjev._NEWLINE_Verski obi\xc4\x8daji so se praviloma uspe\xc5\xa1no zlepili z verskimi obi\xc4\x8daji lastnika, najve\xc4\x8d odstopanj se je ohranilo na otokih, kjer se je znala ohraniti celo medicina. Vudu, mializem, razli\xc4\x8dne oblike animalizma in razbrisana \xc4\x8drta med sekularnimi odnosi in verskim vodenjem skupnosti so mo\xc4\x8dno zaznamovali odnose. V nekaterih kulturah je su\xc5\xbeenj pridobil v skrb majhen del zemlje in tako prideloval svojo hrano, del prese\xc5\xbeka te hrane je lahko celo prodal na trgu. Druge kulture so delovale hierarhi\xc4\x8dno in su\xc5\xbenju delovodji nalo\xc5\xbeile delo za katero je bil nagrajen, ostali delavci pa so ostali z minimalno oskrbo._NEWLINE_Z uvedbo 13. amandmaja ustave ZDA so novi temnopolti dr\xc5\xbeavljani ZDA aktivno izbolj\xc5\xa1evali svoje osebne okoli\xc5\xa1\xc4\x8dine in tako stremeli k polnem u\xc5\xbeivanju novopridobljenih pravic. Pomembno je tako vplivala NAACP, organizacija, ki je nastala leta 1909 v \xc5\xbeelji po prepre\xc4\x8devanju lin\xc4\x8danja in drugih kriminalnih izpadov. Omembe je vredna tudi Univerza Howard, sprva namenjena v letu 1867 izobra\xc5\xbeevanju afroameri\xc5\xa1kih duhovnikov, trenutno pa velja za eno najpomembnej\xc5\xa1ih univerzitetnih sredi\xc5\xa1\xc4\x8d za Afroameri\xc4\x8dane v ZDA. Prebivalstvo je tako pridobilo tako izobrazbo kot pobudo, da se izobrazijo o pravicah in dol\xc5\xbenostih biti dr\xc5\xbeavljan ZDA, pri tem pa ohranjalo kulturo in identiteto, ki je lahko te\xc5\xbeavna zaradi pripadnosti drugi rasi. S podporo abolicionistov so nastali odmevni romani (Ko\xc4\x8da strica Toma) o te\xc5\xbeavnosti su\xc5\xbeenjstva, kasneje pa so bile izdane razli\xc4\x8dne avtobiografije in druge tiskovine o su\xc5\xbeenjski izku\xc5\xa1nji (12 let su\xc5\xbeenj) kot tudi o iskanju ponosa in dostojanstva (T. Booker Washington), razvili pa so se tudi razli\xc4\x8dni kulturni centri (izstopa Harlem v New Yorku). Teme so bile kasneje obdelane tudi v drugih dr\xc5\xbeavah, \xc5\xa1e posebej pa je bila odmevna medgeneracijska TV-serija in knjiga Korenine Alexa Haleya._NEWLINE_Nekatere su\xc5\xbeenjske tradicije so bile zaradi zasramovanja opu\xc5\xa1\xc4\x8dene, a ohranjajo svoj pomen zaradi gospodarske stiske ali celo kot tradicionalna re\xc5\xa1itev bogatih gospodinjstev. Haiti pozna otro\xc5\xa1kega gospodinjskega su\xc5\xbenja restaveka (rest avec pomeni ostani z njim), ki ga dru\xc5\xbeina preda premo\xc5\xbeni v oskrbo. Zaradi dalj\xc5\xa1e tradicije je te\xc5\xbeko podu\xc4\x8diti o pravicah, katerih zanikanje so sprejeli kot preprosto dejstvo.'